अहिले संविधानमा ‘धर्मनिरपेक्ष’ उल्लेख गरिएको छ । तर, संवैधानिक र व्यावहारिक रूपमा धेरै विषय फरक छन् । यदि मुलुक धर्म निरपेक्ष हो र हिन्दू धर्मलाई बिल्कुलै नमान्ने हो भने सबैभन्दा लामो बिदा दसैँमा किन दिने ? सरकारी कर्मचारी, सांसद, मन्त्रीदेखि प्रधानमन्त्री र राष्ट्रपतिसम्मले पेस्की किन लिने ? नेपाली सेनाले हिन्दू धर्म मान्नेले मनाउने शिवरात्रिलाई ‘सेना दिवस’का रूपमा मनाउँछ, दसैँको फूलपातीका दिन बढाइँ दिन्छ, घोडेजात्रामा बढाइँ दिन्छ । संस्थाहरू हिन्दू धर्मसँग जोडिएका छन्, यी परम्परा संविधानमा लेख्दैमा व्यवहारमा परिमार्जन हुन सक्दैनन् । यी व्यवस्था परिमार्जन गर्न सक्ने कि नसक्ने ?
